తెలంగాణలో మహిళా తహసీల్దార్ దారుణహత్య WATCH LIVE TV
రియో నేర్పిన పాఠాలేంటి ? ఇప్పుడేం చేయాలి?
రియో ఒలింపిక్స్‌లో మన కంటే చిన్న దేశాలు కూడా స్వర్ణ పతకాలు సాధించగా, మనం మాత్రం రెండు పతకాలతో సంతృప్తి చెందాల్సి వచ్చింది. ఈ నేపథ్యంలో రియోలో భారత ప్రదర్శనపై విశ్లేషణ
Rajesh Kalra , TNN | Updated:
Aug 23, 2016, 03:20PM IST
రియో ఒలింపిక్స్ ముగిశాయి. ఎన్నో ఆశలతో ఒలింపిక్స్ బరిలో దిగిన భారత అథ్లెట్లు నిరాశపరిచారు. వంద మందికిపైగా క్రీడాకారులు భారత్ తరఫున రియో బరిలో దిగగా ఇద్దరు మాత్రమే పతకాలు సాధించారు. రెజ్లింగ్‌లో సాక్షి మాలిక్ కాంస్యం నెగ్గగా, బ్యాడ్మింటన్లో సింధు రజతం సాధించింది. చిన్న చిన్న దేశాలు కూడా పతకాల పట్టికలో మన కంటే ముందున్నాయి. చాలా చిన్న దేశమైన ఐవరీకోస్ట్‌ రియోలో ఓ స్వర్ణం, రజతం సాధించగా.. బుల్లి ద్వీప దేశమైన ఫిజీ కూడా పసిడిని ముద్దాడింది. కానీ మనం మాత్రం రజతం, కాంస్యంతో సరిపెట్టుకోవాల్సి వచ్చింది. ఒలింపిక్స్‌లో మన ప్రదర్శన నిరాశ పర్చిందనేది సుస్పష్టం. ఈ విషయంలో ఎవరినో నిందించడం, నిరాశ చెందడం కంటే భవిష్యత్తు కోసం ఏం చేయాలనేదే ముఖ్యం. ఈ ఒలింపిక్స్‌‌లో సానుకూలతలేంటి? మనం నేర్చుకున్న పాఠాలేంటి? మనం ఇంకా ఏం చేయాలంటే..?
సానుకూలతలు..
సానుకూలతల విషయానికి వస్తే.. రియోలో మన అథ్లెట్లు ఎంతగానో పోరాడారు. కొందరు కొద్దిలో పతకం చేజార్చుకున్నారు. వ్యవస్థ మాత్రం మాటలకే పరిమితమైనా వారు మాత్రం ఆకట్టుకున్నారు. లలితా బాబర్ 3000 మీటర్ల స్టీపల్ ఛేజ్‌లో ఫైనల్ చేరుకుంది. పీటీ ఉషా తర్వాత ఈ ఘనత సాధించిన తొలి భారత అథ్లెట్ ఆమె. దీపా కర్మాకర్ కొద్దిలో పతకాన్ని కోల్పోయింది.
ఏమైనా పాఠాలు నేర్చుకున్నామా?